આવી સ્થિતિમાં પણ ગાંધીને ભુલવો અથવા ગાંધીને સામાન્યથી દુર કરવો સહેલો નથી કારણ હું જે યુવાન પોલીસ અધિકારીને મળ્યો અને મે તેની અંદર રહેલા ગાંધીને જોયો ત્યારે મને કાકાસાહેબ કાલેલકરે ગાંધીજી મીટે કહેલુ વાકય યાદ આવ્યુ કે ગાંધીજી સામેની વ્યકિતમાં રહેલી સારપને ઓળખી શકતા હતા અને તેની સારપને જગાડી શકતા હતા, આવી સારપ દરેક નાની મોટી વ્યકિતમાં છે, કોણ શુ કરે છે અને કેવો છે તેની પળોજળમાં પડયા કરતા તેની અંદરની સારપને બહાર લાવવાનું કામ કરીએ તો પણ તે ગાંધીનું જ કામ કરે છે, કોઈ વ્યકિત રેસ્ટોરન્ટમાં વધેલુ જમવાનું ગરીબો સુધી પહોંચાડે છે, કોઈ ગરીબ બાળકોને ભણાવે છે, કોઈ વૃધ્ધનો હાથ પકડી તેને રસ્તો ઓળંગવામાં મદદ કરે છે તો કોઈ પોલીસ પાણીમાં ફસાયેલા બાળકોની મદદે પહોંચે તો તો મારા મતે આ બધા જ ગાંધી છે, ગાંધી આજે પણ આપણામાં જીવે છે આવતીકાલે પણ જીવશે તમે જયારે બીજાને મદદ કરતી વ્યકિતને જુવો ત્યારે તેને સલામ કરજો કારણ તેની અંદર પણ એક ગાંધી છે.